Държавен вестник, бр. 97, 2009 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  97
ПОСТАНОВЛЕНИЕ № 285
ОТ 30 НОЕМВРИ 2009 Г.
за приемане на Наредба за определяне на 
процедурите за администриране на нередности 
по фондове и програми, съфинансирани от 
Европейския съюз
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за опре­
деляне на процедурите за администриране на 
нередности по фондове и програми, съфинан­
сирани от Европейския съюз.
Заключителни разпоредби
§ 1. В Постановление № 18 на Министер­
ския съвет от 2003 г. за създаване на Съвет за 
координация в борбата с правонарушенията, 
засягащи финансовите интереси на Европей­
ските общности (обн., ДВ, бр. 13 от 2003 г.; 
изм. и доп., бр. 49 от 2003 г., бр. 95 от 2004 г., 
бр. 60 и 93 от 2006 г., бр. 37, 47, 57 и 79 от 
2008 г. и бр. 39 и 71 от 2009 г.), се правят 
следните изменения:
1. В чл. 8:
а) в ал. 1, т. 3 думите „както и предоставя­
нето на дирекцията по чл. 9 в 10-дневен срок 
от регистрацията на информация за случаи на 
нередности и измами, засягащи финансовите 
интереси на Европейските общности, устано­
вени и/или регистрирани в администрациите 
им;“ се заличават;
б) алинея 3 се отменя.
2. В чл. 9 думите „дирекция „Координация 
на борбата с правонарушенията, засягащи фи­
нансовите интереси на Европейските общности“ 
в администрацията на Министерския съвет“ се 
заменят с „отдел „Координация на борбата с 
правонарушенията, засягащи финансовите ин­
тереси на Европейските общности (АФКОС)“ 
в Министерството на вътрешните работи“.
3. Членове 10б, 13а, 14, 16, 16а, 16б, 16в, 16г 
и 17 се отменят.
4. Приложение № 1 към чл. 16а се отменя.
5. В § 1а от допълнителните разпоредби 
т. 2 се отменя.
§ 2. Постановлението се приема на основание 
чл. 7а от Закона за нормативните актове във 
връзка с чл. 18, ал. 1, т. 1 от Постановление 
№ 18 на Министерския съвет от 2003 г. за 
създаване на Съвет за координация в борбата 
с правонарушенията, засягащи финансовите 
интереси на Европейските общности.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
НАРЕДБА
за определяне на процедурите за администри­
ране на нередности по фондове и програми, 
съфинансирани от Европейския съюз
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат процедурите 
за администриране на нередности по фондове 
и програми, съфинансирани от Европейския 
съюз (ЕС), включващи:
1. регистриране и администриране на сиг­
нали за нередности по фондове и програми, 
съфинансирани от ЕС;
2. регистриране, администриране и докла­
дване на установени нередности по фондове 
и програми, съфинансирани от ЕС, както и 
последващото им проследяване;
3. контрола върху прилагането на процеду­
рите по т. 1 и 2.
Чл. 2. Процедурите по чл. 1 се прилагат за:
1. предприсъединителните програми на 
ЕС – ФАР, ИСПА (КФ Регламент 1164/94) и 
САПАРД;
2. преходния финансов инструмент;
3. частта за Шенген от Инструмента за по­
добряване на бюджетните парични потоци и 
за подпомагане изпълнението на Шенгенското 
споразумение (Инструмента Шенген);
4. оперативните програми, съфинансирани 
от Структурните фондове и Кохезионния фонд;
5. двустранните програми за трансгранично 
сътрудничество по вътрешните граници на ЕС 
между Република България – Република Гърция 
и Република България – Румъния;
6. двустранните програми за трансгра­
нично сътрудничество по външните граници 
на ЕС между Република България – бивша 
Югославска република Македония, Република 
България – Република Сърбия и Република 
България – Република Турция;
7. Европейския земеделски фонд за развитие 
на селските райони;
8. Европейския фонд за гарантиране на 
земеделието;
9. Европейския фонд за рибарство;
10. многонационални програми и други, фи­
нансирани/съфинансирани от бюджета на ЕС.
Чл. 3. Отговорни за прилагането на проце­
дурите по чл. 1 са:
1. по чл. 1, т. 1 – министрите, ръководите­
лите на ведомствата и на административните 
структури и звена, представени в Съвета за 
координация в борбата с правонарушенията, 
засягащи финансовите интереси на Европей­
ските общности;
2. по чл. 1, т. 2 – ръководителите на струк­
турите, администриращи европейски фондове 
и програми;